open-index/open-wikipedia-markdown huggingface dataset:
Dirk Boest Gips

**Dirk Boest Gips** (født 30. juli 1864 i Dordrecht, død 11. november 1920 i Haag) var en nederlandske skytter som deltok under OL 1900 i Paris.

Boest Gips vant en olympisk bronsemedalje i skyting under OL 1900 i Paris. Han var med på det nederlandske laget som kom på tredjeplass på 50 meter militærpistol lagskyting. Det var 20 deltakere fra fire nasjoner som deltok i konkurransen 50 meter militærpistol. Den med høyest score etter 60 skudd vant den individuelle konkurransen og i lagkonkurransen ble resultatet av de fem deltakerne fra hver nasjon summert. 
De andre skytterne på det nederlandske laget var; Solko van den Bergh, Antonius Bouwens, Henrik Sillem og Anthony Sweijs. 
Boest Gips kom på sjetteplass i den individuelle konkurransen med 437 poeng, som var det beste resultatet i lagskytingen for Nederland.

## OL-medaljer
* 1900  Paris -  Bronse i skyting, 50 meter pistol, lagskyting (Nederland)

## Eksterne lenker
*
Léon Moreaux

**Léon Moreaux** (født 1852, død 1921) var en fransk skytter som deltok i de olympiske leker 1900 i Paris og 1908 i London, han deltok også i Ekstralekene 1906 i Athen

Moreaux vant to olympiske sølvmedaljer og en bronse i skyting under OL 1900 i Paris. Han kom på andreplass i 25 meter pistol bak sin landsmann Maurice Larrouy og han var også med på de franske lagene som kom på andreplass i lagskyting 50 meter armépistol og på tredjeplass i 300 meter armégevær, 3 stillinger.

## OL-medaljer
* 1900  Paris -  Sølv i skyting, 25 meter silhuettpistol
* 1900  Paris -  Sølv i skyting, 50 meter pistol lagskyting (Frankrike)
* 1900  Paris -  Bronse i skyting, 300 meter armégevær, 3 stillinger, lagskyting (Frankrike)
* (1906  Athen -  **Gull** i skyting, 20 meter duellpistol)
* (1906  Athen -  **Gull** i skyting, 200 meter armégevær)
* (1906  Athen -  Sølv i skyting, 25 meter pistol)
* (1906  Athen -  Bronse i skyting, 300 meter frigevær)
* (1906  Athen -  Bronse i skyting, 300 meter frigevær lag (Frankrike))

## Eksterne lenker
*
Eugène Balme

**Eugène Jean François Balme** (født 22. november 1874 i Oullins, død 24. februar 1914 i Paris) var en fransk skytter som deltok i de olympiske leker 1900 i Paris og 1908 i London.

Balme vant en olympisk bronsemedalje i skyting under OL 1900 i Paris. Han kom på tredjeplass i 25 meter pistol bak sine landsmenn Maurice Larrouy og Léon Moreaux. Åtte år senere, under OL 1908 i London,var han med på de franske lagene som kom på tredjeplass i 300 meter rifle og fjerdeplass armégevær.

## OL-medaljer
* 1900  Paris -  Bronse i skyting, 25 meter silhuettpistol
* 1908  London -  Bronse i skyting, 300 meter rifle, 3 stillinger, lagskyting (Frankrike)

## Referanser


## Eksterne lenker
*
EM i friidrett 1950 – 100 meter menn

__NOTOC__
Øvelsen **100 meter menn** ved EM i friidrett 1950 på Heysel stadion i Brussel, Belgia ble avholdt 23. og 24 august 1950. 
Hans Petter Pedersen og Henry Johansen representerte Norge. Hans Petter Pedersen kom til semifinalen, mens Henry Johansen som kom i et sterkere innledende heat enn Pedersen ikke kom videre til semifinalen der han endte sist. 

## Rekorder
Rekorder før dette mesterskapet:

Det ble ikke satt verken ny mesterskapsrekord eller europarekord under konkurransen.

## Resultater

### Norske deltagere

### Forsøksheatene
Forsøksheatene ble avholdt 23. august.

Vind: heat 1: 0&nbsp;m/s, heat: 2 -0.1&nbsp;m/s, heat 3: -0.1&nbsp;m/s, heat 4: -0,1&nbsp;m/s, heat 5: -1,3&nbsp;m/s, heat 6: -0,4&nbsp;m/s

### Semifinaler
Semifinalene ble avholdt 24. august.

Vind: semifinale 1: -0,2&nbsp;m/s, semifinale 2: 0,4&nbsp;m/s

### Finale
Finalen ble avholdt 24. august.
Vind: 0,7&nbsp;m/s

## Deltagere
Ifølge uoffisiell telling, deltok 26 utøvere fra 16 nasjoner i øvelsen.

* (2)
* (1)
* (2)
* (1)
* (2)
* (2)
* (1)
* (2)
* (1)
* (2)
* (1)
* (1)
* (2)
* (2)
* (2)
* (2)

## Referanser


## Eksterne lenker
* Resultater
* Norske EM-deltakere
Nikolaj Kamenskij (general)

**Nikolaj Mikhajlovitsj Kamenskij** (russisk: Николай Михайлович Каменский; født 27. desember 1776, død 4. mai 1811) var en russisk adelsmann og general, sønn av feltmarskalk Mikhail Kamenskij. Nikolaj og broren Sergej ble utdannet ved en kadettskole. I 1787 ble han utnevnt til adjutant for sin far. I 1799 ble han utnevnt til general av tsar Paul I, samme år deltok Kamenskij med feltmarskalk Aleksandr Suvorov under dennes felttog i Sveits under Revolusjonskrigene.

I slaget ved Austerlitz var Nikolaj Kamenskij underlagt Pjotr Ivanovitsj Bagration, Kamenskij mistet 1&nbsp;600 soldater i slaget og kom såvidt fra det med livet. Han utmerket seg i slaget ved Eylau og ble tildelt Sankt Georgsordenen som påskjønnelse. Han ble deretter beordret til å unnsette Danzig som var under beleiring, fikk seg underlagt 8&nbsp;000 soldater, men mislyktes og mistet 1&nbsp;500 av dem. I det påfølgende slaget ved Heilsberg mistet han ytterligere 1&nbsp;700 soldater.

Da finskekrigen brøt ut i 1808 hadde Nikolaj Kamenskij et omdømme for å være skjødesløs med sine soldaters liv. Han ble imidlertid utnevnt til full general i 1809 og vant viktige slag mot de svenske styrkene ved Kuortane og Oravais. Det var Nikolaj Kamenskij som la frem den dristige planen om å krysse den isbelagte Bottenviken fra Finland for å angripe Umeå og Åland, noe som tvang Sverige til å avstå Finland til Russland. 

Etter finskekrigen etterfulgte Nikolaj Kamenskij general Bagration som kommandant over arméen ved Donau som opererte mot tyrkerne i den russisk-tyrkiske krig. Sammen med sin eldste bror stormet hans styrker Silistra og Pazardzhik men mislyktes i å erobre Shumen og Ruse. Den 26. oktober 1810 seiret hans styrker over en tyrkisk hær på 40&nbsp;000 mann under Osman Pasha ved Vidin. De russiske styrkene mistet kun 1&nbsp;500 mann, mot 10&nbsp;000 hos deres tyrkiske motstandere. 

Den 4. februar 1811 fikk Nikolaj Kamenskij feber og ble fraktet til Odessa for rekonvalesens, som kommandant overtok general Louis Alexandre Andrault de Langeron. Kamenskij døde etter tre måneder i en alder av 34 år.
Belgisk toppdivisjon i fotball 1991–1992

**[[Belgisk toppdivisjon i fotball]]** ble opprettet i sesongen 1895–1896. Det belgiske fotballforbundet står for organiseringen av ligaen. De er igjen underlagt av UEFA, som setter hovedreglene for hvordan fotball organiseres i Europa. 	
## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater eu-football.info
The Perry Bible Fellowship

**The Perry Bible Fellowship** (eller PBF) er en stripeserie av Nicholas Gurewitch. Den ble opprinnelig publisert i Syracuse Universitys studentavis *The Daily Orange*. Serien er vanligvis tre til fire ruter lang, og tar ofte i bruk forskjellige tegnestiler for å fremheve poengene. Nicholas Gurewitch bruker ofte emner som ironi, religion, krig, seksualitet, science fiction, selvmord, vold, og død blandet med barnefantasi og klisjeer for å skape uventet og morbid humor.

Seriens tittel kommer fra en kirke i Maine.

## Referanser


## Eksterne lenker
* 
* Upublisert arbeid
Antilibanon

**Antilibanon** (arabisk , *Østlige Libanon-fjellkjeden*) er en fjellkjede beliggende i Libanon og Syria. Den er rundt 150 kilometer lang. De høyeste toppene er Hermon (*Jabalu sh-Shaykh* på arabisk) på grensen mellom Syria og Libanon, på 2&nbsp;814 meter, og Ta'a Musa på 2&nbsp;669 meter over havet.

Store deler av grensen mellom Syria og Libanon går langs Antilibanon. I nord begynner fjellkjeden ved byen Homs i Syria. Vest for Antilibanon ligger Bekaadalen og i øst Helbun-dalen med Damaskus.

## Referanser


## Eksterne lenker
*
Cypress Hill

**Cypress Hill** er en amerikansk rap, hiphop-gruppe fra South Gate, California. 

Cypress Hill var den første latinamerikanske gruppen som solgte til platina. Bandet het opprinnelig **DVX**, men skiftet navn etter at Mellow Man Ace forlot bandet i 1988. Bandet har solgt over 17 millioner plater verden over, hvor over 11 millioner er solgt i USA. Bandets selvtitulerte debutalbum ble utgitt i august 1991.

## Diskografi
* 1991: *Cypress Hill* (*4x Platina*)
* 1993: *Black Sunday* (*4x Platina*)
* 1995: *III: Temples of Boom* (*2x Platina*)
* 1996: *Unreleased and Revamped* (*Gull*)
* 1998: *IV* (*Gull*)
* 1999: *Los grandes éxitos en español* (*Platina*)
* 2000: *Skull & Bones* (*Platina*)
* 2000: *Live at the Fillmore*
* 2001: *Stoned Raiders* 
* 2002: *Stash*
* 2004: *Till Death Do Us Part* 
* 2005: *Greatest Hits from the Bong*
* 2010: *Rise Up*
* 2018: *Elephants on Acid*
* 2022: *Back in Black*

## Medlemmer
*B-Real
*DJ Muggs
*Eric Bobo
*Sen Dog

## Eksterne lenker
* 
* 
*
René Thomas

**René Thomas ** var en fransk skytter som deltok i OL 1900 i Paris.

Thomas vant en olympisk bronsemedalje i skyting i OL 1900 i Paris. Han var med på det franske laget som kom på tredjeplass på 300 meter armégevær, bak Sveits og Norge. Det var 30 deltakere fra seks nasjoner som deltok i konkurransen 300 meter armégevær, 3 stillinger. Den med høyest score vant den individuelle konkurransen og i lagkonkurransen ble resultatet av de fem deltakerne fra hver nasjon summert. 
De andre skytterne på det franske laget var; Auguste Cavadini, Maurice Lecoq, Léon Moreaux og Achille Paroche. 
Thomas kom på tjuesjetteplass i den individuelle konkurransen med 808 poeng, som var det svakeste resultatet i lagskytingen for Frankrike.  
  
## OL-medaljer
* 1900  Paris -  Bronse i skyting, 300 meter armégevær, 3 stillinger, lagskyting (Frankrike)

## Referanser


## Eksterne lenker
*
Johann Nikolaus Bach (1669–1753)

**Johann Nikolaus Bach** (1669–1753) var en tysk komponist av musikerfamilien Bach og Johann Sebastian Bachs tremenning.

## Liv og virke
Nikolaus var sønn av Johann Christoph Bach og fikk sin første musikalske opplæring av ham.

Fram til 1689 var Nikolaus elev på latinskolen i Eisenach, deretter studerte han hos J.M. Knüpfer som var organist i Jena og sønn av Sebastian Knüpfer. Nicolaus etterfulgte J.M. Knüpfer som organist ved *St. Michaelskirche* i Jena, og fikk senere også organistposten i byens *Kollegiatkirche*. Disse stillingene beholdt han til rundt 80-årsalderen, da han ble syk og måtte finne en etterfølger.

De få bevarte verkene fra Nikolaus Bachs hånd vitner om at han var en god og allsidig komponist. En kan spore innflytelse fra italiensk musikk, sannsynlig inspirert av en italiareise i 1696 hvor han ble påvirket av Antonio Lotti. Etter italiareisen skal han ha vært i den danske armés tjeneste en tid før han vendte tilbake til Jena for godt.

Nicolaus var en dyktig cembalo- og orgelbygger, men er særlig kjent for sine luttklaver-konstruksjoner. I boet etter J.S. Bach er det oppført to slike *Lautenwerck*.

## Bevarte verk
* *Allein Gott in der Höh sei Ehr*, missa brevis 
* *«Nun freut euch lieben Christen G´mein»*, orgelkoral, to bearbeidelser 
* *«Der jenaische Wein- und Bierrufer»*, syngespill
* *Herr, wie sind deine Werke*, konsert

## Referanser




## Kilder
*  - (som sønn av Johann Christoph B.)
* 

## Litteratur
* 

## Eksterne lenker
* 
* 
*  Johann Nicolaus Bach, hoasm.org
*  Johann Nicolaus Bach, bach-cantatas.com
*  Johann Nicolaus Bach 1669–1753, nau.edu
*
Ensjøbyen

**Ensjøbyen** er et byutviklingsprosjekt på Ensjø i Oslo. Et område som i hovedsak består av næringsbygg, hvorav mange bilforhandlere, er tenkt omdanna til en boligbydel med mellom 5000 og 7000 leiligheter. Et overordna program for området blei vedtatt av Oslo bystyre 17. mars 2004.

Ensjøområdet begrenses av Hovinveien, Grenseveien, Strømsveien og t-banen. Ensjøbyen som prosjekt omfatter imidlertid ikke områdene langs Hovinveien, Grenseveien og Strømsveien som fra før er bebygd med boliger, og heller ikke de relativt nye næringsområdene på Helsfyr/Fyrstikktorget.

Hovedaksene i den nye bydelen vil være Ensjøveien og Gladengveien.

Utbygginga er tenkt over en periode på rundt 15 år, og foreløpig (2008) er det bare små deler av prosjektet som er gjennomført eller påbegynt. Den økonomiske nedgangen gjør at det er usikkert i hvilket tempo og omfang prosjektet vil bli videreført.

Dette er en del av elementene i planen (det foreligger ikke reguleringsplaner osv for alle):

* Tiedemannsjordet, ferdigstilt boligfelt
* Narvesentomta, omdanning av høyblokka til Narvesen-konsernet til boliger, riving av dagens lagerbygg og bygging flere boligblokker
* Tobakksfabrikken, boliger på området til den nedlagte Tiedemans tobakksfabrikk og ned mot Gladengveien
* Tiedemannsparken på ca. 22 mål
* Gladenga, boliger på begge sider av Gladengveien
* «Tyngdepunktet», boliger mellom Ensjøveien og Gjøvikbanen, rundt Ensjø t-banestasjon

I tillegg til Tiedemannsjordet er det (2008) ferdigstilt boligblokker i Ensjøveien 6 (Normannsløkka), mens det er under bygging blokker i Ensjøveien 25 (Rolf Hofmos plass). Videre er et kontorbygg i Gladengveien 2 på det nærmeste ferdig.

Hovinbekken gjennom Ensjøbyen er åpnet etter at den i mange år lå under jorda.

## Referanser


## Eksterne lenker

* Kommunens nettsider for Ensjøbyen
Psyke

**Psyke** kan bety:
* Psyke (gud), navnet på en gresk gudinne som sto for ikke-sanselig kjærlighet (skrives også Psyche i eldre litteratur og kunst)
* Menneskets sinn, jamfør psykologi og psykiatri
Trond Juul Gjerdi

**Trond Juul Gjerdi** (født 30. november 1938) er en norsk museumsmann og forfatter. Han er magister i etnologi, og var direktør ved Oslo Bymuseum fra 1984 til 2000. 

Gjerdi arbeidet fra 1967 til 1984 som museumslærer, konservator og avdelingsleder ved Norsk Folkemuseum på Bygdøy. Han har skrevet bøker om kulturhistorie, bl.a. innen møbelkunst, håndverkshistorie og folkekunst. Han redigerte også Museumshåndboken i 1980 og har laget kulturhistoriske dokumentarfilmer, samt undervist i etnologi ved universitetene i Oslo og Bergen.
## Eksterne lenker
*
Mario Scheiber

**Mario Scheiber** (født 6. mars 1983) er en østerriksk alpinist.

## Karriere
Han vant gull i storslalåm under junior-VM 2003. Han debuterte i verdenscupen 15. mars 2003, da han kjørte storslalåmrennet på Lillehammer. Han kjørte ikke flere verdenscuprenn før i sesongen 2004/05, da han oppnådde sine første pallplasseringer i Super-G og utfor. Tidlig i sesongen pådro han seg en skade i venstre kne, og måtte stå over resten av sesongen. Han kom sterkt tilbake i sesongen 2006/07, med fire pallplasser.

I mars 2008 skadet han seg i skulderen under trening og måtte opereres. Dermed måtte han stå over konkurranser og trening resten av sesongen.

## Meritter

### Junior-VM
* Tarvisio 2002: Sølv i utfor
* Serre Chevalier 2003: Gull i storslalåm, bronse i  Super-G

### Nasjonale mesterskap
* Østerriksk mester i super-G 2003

### Pallplasseringer i verdenscupen

## Eksterne lenker
* 
* Mario Scheibers hjemmeside
Evi Mittermaier

**Evi Mittermaier-Brundobler** (født 16. februar 1953 i Reit im Winkl) er en tidligere tysk alpinist. Hun er søster av den dobbelte olympiavinneren fra OL 1976, Rosi Mittermaier, og alpinisten Heidi Mittermaier.

I løpet av karrieren vant Mittermaier to renn i verdenscupen, begge i utfor. Hun deltok i VM 1978 i Garmisch-Partenkirchen, der hun kom på sjetteplass i utfor. Hun la opp i 1980.

## Verdenscupseire

## Referanser


## Eksterne lenker
*
Santa Maria del Popolo

**Santa Maria del Popolo** er en renessanse- og barokk-kirke ved Piazza del Popolo i Roma, tilhørende augustinerordenen.

Kirken ble bygget i 1099, og rekonstruert av Baccio Pontelli og Andrea Bregno i årene 1472–1477. Kirken er kjent for sine mange kunstverk: både maleriene i Cerasikapellet, Rafaels takmaleri, flere fresker og skulpturer. Kirken har verker av Gian Lorenzo Bernini, Caravaggio, Alessandro Algardi, Pinturicchio og Donato Bramante.

## Bildene i Cerasi-kapellet


Fil:Caravaggio-Crucifixion of Peter.jpg|*[[Peters korsfestelse]]* av Caravaggio
Fil:Assumption of Mary - Cerasi Chapel - Santa Maria del Popolo - Rome 2015.jpg|*[[Marias himmelfart (Carracci)|Marias himmelfart]]* av Carracci
Fil:Caravaggio-The Conversion on the Way to Damascus.jpg|*[[Paulus' omvendelse]]* av Caravaggio


## Referanser


## Eksterne lenker
*
Rudolf Cranz

**Heinz-Rudolf «Rudi» Cranz** (født 2. september 1918 i Uccle, Belgia, død 22. juni 1941 i Różaniec ved Przemyśl) var en tysk alpinist. I 1930-årene var han blant Tysklands beste alpinister. Fra 1936 til 1941 vant han sju tyske mestertitler.

Cranz var en yngre bror av OL-vinneren Christl Cranz. Han oppnådde sin første tittel i 1936, da han ble tysk mester, og fikk delta under OL i Garmisch-Partenkirchen, der alpine grener stod på programmet for førte gang. Rudi Cranz ble nummer seks i kombinasjonsøvelsen.

Cranz oppnådde gode resultater i de følgende verdensmesterskapene. I Chamonix 1937 ble han nummer fire i slalåm og nummer fem i kombinasjonen. To år senere, i Zakopane 1939, kom han på fjerdeplass i både slalåm og kombinasjonen.

Under andre verdenskrig var Cranz Gebirgsjäger i Wehrmacht. Han falt i en alder av 23 år ved Østfronten i Polen. Nyheten om hans død fikk søsteren til å avslutte alpinkarrieren.

## Tyske mesterskapstitler
* Utfor: 1937
* Slalåm: 1936, 1937, 1939, 1941
* Alpin kombinasjon: 1937, 1941

## Referanser


## Eksterne lenker
*
McColo

**McColo** var en internettleverandør som gav malware- og botnett-operatører nettilgang. Rundt 11. november 2008 da operatørens oppstrømsaktiviteter ble kuttet, ble det estimert at McColo-kunder stod for en stor del av all epostspam som da ble sendt ut og påfølgende rapporter hevdet at 2/3 eller mer av den globale spamvolumet ble eliminert. Denne reduksjonen har vært reell i en tid etter nedtagningen. McColo var en av de ledende aktørene i det såkalte «bulletproof hosting»-markedet; ISP-er som tillater servere å være online selv om det har fremkommet mange klager.

## Referanser


## Eksterne lenker
* Washington Posts ''Security Fix''-blogg
Primera División 1967–1968

**[[Primera División]]**  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen. Fidel Uriarte fra Atlético Bilbao ble toppscorer med 22 mål. Real Madrid vant sin 13. ligatittel denne sesongen.
	
## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater

## Kilder
*  Tabell og resultater på Base de Datos Histórica de Fútbol, besøkt 4. juli 2018
Liste over tyske mestere i super-G

**Liste over tyske mestere i super-G** inneholder en oversikt over alle utøvere som siden 1986 har blitt tyske mestere i super-G.
Liste over tyske mestere i alpin kombinasjon

**Liste over tyske mestere i alpin kombinasjon** inneholder en oversikt over alle utøvere som har blitt tyske mestere i kombinasjonsøvelsen. 
De første årene deltok også utenlandske utøvere. I 1957 ble det kåret mester i kombinasjonen slalåm/storslalåm.

Fra 1971 ble det på grunn av manglende interesse ikke lenger kåret noen mester i kombinasjonen, som opprinnelig hadde vært den viktigste alpine disiplinen. Fra 2007 er konkurransen blitt arrangert som Alpin kombinasjon#Superkombinasjon.
EM i friidrett 1954 – 100 meter menn

Øvelsen **100 meter menn** ved EM i friidrett 1954 ble avholdt i Bern, Sveits den 25 og 26. august 1954.
Norge var ikke representert i øvelsen.

## Rekorder
Rekorder før dette mesterskapet:

Det ble ikke satt verken ny mesterskapsrekord eller europarekord under konkurransen.
## Resultater
### Forsøksheat
Forsøksheatene ble avholdt den 25. august.
#### Heat 1

#### Heat 2

#### Heat 3

#### Heat 4

#### Heat 5

#### Heat 6

#### Heat 7

#### Heat 8

### Semifinaler
Semifinalene ble avholdt den 26. august.
#### Semifinale 1

#### Semifinale 2

#### Semifinale 3

### Finale
Finalen ble avholdt den 26. august.

## Deltakelse

* (1)
* (2)
* (2)
* (1)
* (2)
* (1)
* (2)
* (2)
* (2)
* (2)
* (1)
* (2)
* Saar (2)
* (2)
* (1)
* (2)
* (2)
* (2)
* (2)
* (2)

## Referanser


## Eksterne lenker
* Resultater
* Norske EM-deltakere
Den usynlige hånd

**Den usynlige hånd** er et begrep opprinnelig brukt av Adam Smith i Nasjonenes velstand. Den usynlige hånd er et markedsøkonomisk prinsipp og refererer til individet som handler til nytte for seg selv og med dette indirekte handler til nytte for samfunnet eller kollektivet:

:*Han etterstrever kun egen vinning, og han ledes, som i så mange andre tilfeller, av en "usynlig hånd" til å tjene et formål som ikke har vært noen del av hans hensikt. Ikke heller er det alltid til samfunnets ulempe at dette ikke vært noen del av hans ansvar. Gjennom egennytten tjener han ofte samfunnet mer enn når han virkelig etterstrever dette. Jeg kjenner ikke til at særskilt mye godt noensinne har kommet ut av de som driver handel til samfunnets gagn.* (fra *Nasjonenes velstand*)

Smith framholdt at det er bakerens egennytte vi har å takke for at vi har brød på bordet, ikke hans menneskekjærlighet.

Smith inkluderte ikke nevneverdig argumentasjon ei heller ble det inkludert empiri som støtter påstandene. I begge tilfellene er påstanden normativ og kun støttet av egne hypoteser og anekdotiske argument. Se Nasjonenes velstand for nærmere diskusjon.

## Referanser
Johann Christoph Bach (1645–1693)

:*Denne artikkelen omhandler [[Johann Sebastian Bach]]s onkel. Se [[Johann Christoph Bach]] for andre bærere av samme navn.

*'Johann Christoph Bach''' (1645–1693) var en tysk barokkmusiker i musikerfamilien Bach. 

## Liv og virke
JC Bach var sønn av bymusikanten Christoph Bach d.e. og tvillingbror av J.S. Bachs far, Johann Ambrosius Bach.

I 1671 fikk Johann Christoph jobb som fiolinist ved hofforkesteret i Arnstadt. Det oppsto konflikter med bymusikanten Gräder, og da meglingsforsøk ikke førte fram, ble alle musikerne den 7. januar 1681 informert om uenigheten. Kort tid etter døde tjenesteherren og i sørgetiden var all offentlig musikk forbudt. Bach gjennomgikk nå en periode med store økonomiske problemer. I begynnelsen av 1682 ble han på ny ansatt ved hoffet. Den nye arbeidsgiveren, grev Anton Günther II, må ha vært fornøyd med sin hoffmusiker, for etter Johann Christoph Bachs død spurte greven enken hans om det fantes en Bach som kunne ta på seg den ledige tjenesten, da han absolutt ville ha en musiker som tilhørte familien Bach igjen.

Carl Philipp Emanuel Bach skrev at de to tvillingene Johann Ambrosius og Johann Christian var så like av utseende, språk, væremåte og musikkutøvelse at selv deres respektive hustruer hadde problemer med å holde dem fra hverandre. Var en av dem syk, var den andre det også, og de døde med bare drøyt et års mellomrom.

## Referanser og noter
Gladengveien (Oslo)

**Gladengveien** (1–21, 2–18) er en vei på Ensjø i bydel Gamle Oslo i Oslo. Den går fra Ensjøveien til Grenseveien. Langs veien er næringsbygg av ulike slag. Den er planlagt som en av de sentrale aksene i den nye Ensjøbyen, der nåværende bebyggelse er erstattet og skal erstattes med et stort antall boliger.

Veien har navn etter Gladengen gård (en av Valle-gårdene), som lå omtrent der Rolf Hofmos gate nå munner ut i Ensjøveien.

Som nr. 2 ble det i 2008 bygget et nytt kontorbygg (arkitekt Torstein Ramberg) for Reitangruppen. Nr 3b er Kongsskogen videregående skole, som gir opplæring til elever som er i behandling for psykiske og sosiale vansker. Nr 8–10 er en stor industrihall, opprinnelig bygd i 1924 som valsehall for Christiania Staalverk. Den blei imidlertid aldri tatt i bruk til dette formålet, men har isteden hatt en skiftende benyttelse til industri og lager. 

Hovinbekken ble i 2017 lagt i dagen mellom fortauet og bilfeltene, fra Stålverksparken syd mot Ensjøveien.

## Referanser


## Litteratur
* 

## Eksterne lenker
*
Dronningens utsikt (Hole)

**Dronningens utsikt** er et utfartssted og utkikkspunkt som ligger ved toppen av Krokkleiva over Sundvollen i Hole kommune.

Det ligger ca. 200 meter nedenfor Kleivstua, og gir fin utsikt over Hole og Ringerike. Navnet skal den ha fått etter kong Karl Johans kone Desirée Clary (Desideria av Sverige og Norge), som besøkte stedet i 1825. 

## Se også
*Dronningens utsikt (Austmarka)
*Kongens utsikt
*Kronprinsens utsikt

## Referanser
Philippi Stadium

**Philippi Stadium** er et fotballstadion som ligger i forstedet Philippi utenfor Cape Town, Western Cape, Sør-Afrika. Stadionet ble bygget om før VM i fotball 2010.

Ajax Cape Town har sagt at de vil flytte til det nye stadionet når det står ferdig. Kostnadene er beregnet til 90 millioner rand, og stadionet vil inneholde næringsområder. Stadionet har en kapasitet på 2 000 tilskuere og har løpe- og sykkelbaner, men de vil bli erstattet med 10 000 seter og stadionet vil bli et rent fotballstadion.

## Referanser


## Eksterne lenker
* Stadium upgrade in Phillipi a boon
* Ebrahim Rasool speech
Primera División 1966–1967

**[[Primera División]]**  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen. Waldo fra Valencia CF ble toppscorer med 24 mål. Real Madrid vant sin 12. ligatittel denne sesongen.

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater

## Kilder
*  Tabell og resultater på Base de Datos Histórica de Fútbol, besøkt 4. juli 2018
Salemkirken Oslo

**Puls Oslo** tidligere **Salemkirken Oslo**, er en kristen frikirkelig menighet i Oslo, tilsluttet den norske pinsebevegelsen. Salemkirken ble stiftet 1936 og var modermenighet til Salemkirken Fetsund. Etter 80 års virksomhet fusjonerte Salemkirken Oslo i april 2016 med Intro som senere skulle bli Hillsong Oslo.

Salemkirken hadde 245 tilskuddstellende medlemmer i 2016. 
Bygget i Sannergaten 12 stod ferdig i 1983 og ble tegnet av arkitekt Odd Kjellhov (ved firmaet Jarle Berg). Bygget huser i dag Puls Oslo.

For ungdom i konfirmasjonsalder drev menigheten den frikirkelige konfirmantundervisningen Tentro.

## Misjon
Salemkirken var engasjert i misjonsarbeid i Guinea-Bissau i Nicaragua, Sør-Afrika, Chile og Karelen i Russland, og var utsendermenighet for flere misjonærer. Menigheten dekket reiseutgifter og opphold til noen nasjonale medarbeidere og tidligere misjonærer.

## Referanser


## Kilder
* Brox, Torill F. (redaktør). 2007. *Årbok 2007. For Pinsebevegelsen i Norge.* Korsets Seier Publikasjoner AS

## Eksterne lenker
* Salemkirken – hjemmeside
Kronprinsens utsikt

**Kronprinsens utsikt** (395 moh.) ligger langs Dronningveien mellom Sundvollen og Kleivstua på toppen av Krokkleiva. Det er et utsiktspunkt over Ringerike med Tyrifjorden, Steinsfjorden og Røyse, og ligger på Krokskogen i Hole kommune.

Kronprinsens utsikt er i dag et populært startpunkt for hanggliderflyving med egen startrampe laget av Ringerike og Hole Luftsportklubb. 

## Se også
* Kongens utsikt
* Dronningens utsikt
Salemkirken

**Salemkirken** kan være:

* Salemkirken Fetsund
* Salemkirken Lørenskog
* Hillsong Oslo
* Salemkirken Åsbygda
* Salem Sandefjord
Andungen og jeg (jul)

***Andungen og jeg (jul)*** er en barnebok fra 2007 av den norske forfatteren Emilie Christensen. Boken er Christensens debutbok, og ble utgitt på Gyldendal Norsk Forlag. I 2008 ga Christensen ut den frittstående oppfølgeren ''Andungen og jeg (torsdag)''.

Andungen har helt siden Emilie var en liten jente vært hennes beste venn, og hennes familie. De fører små  samtaler om verden, og om livet, og noen av dem deler de med oss gjennom bøkene. I boken *Andungen og jeg (jul)* møter vi dem når det nærmer seg den største familiekvelden av dem alle; julaften. Boken handler om savn, og om trøst, og om at de ikke har gjort noe galt selv om mamma og pappa ikke er der. 

## Priser og utmerkelser
Christensen mottok Kirke- og kulturdepartementets debutantpris for *Andungen og jeg (jul)*. Juryens begrunnelse var at *Emilie Christensen har både skrevet og illustrert barneboka Andungen og jeg (jul) – en vakker, sår og sjangermessig grensesprengende liten historie om et barns følelse av ensomhet og utrygghet, men som også formidler opplevelsen av nærhet og varme i et gjennomført originalt formspråk.*

Ved Grafills årlige kulturarrangement Årets vakreste Bøker i 2008, mottok Christensen utmerkelsen sølv for debutboken. Juryens begrunnelse var *Befriende lekent og modig! Musikalske sidekomposisjoner og et par uhørt enkle og velplasserte illustrasjoner.*

## Oversettelser
Boken er oversatt til fransk av den prisbelønnede oversetteren Jean-Baptiste Coursaud, og kom ut 14. november 2008 på det franske forlaget Éditions Être under tittelen Le petit canard et moi (noël).

## Referanser
You Got Served

***You Got Served*** er en amerikansk dramafilm fra 2004. Den er skrevet og regissert av Chris Stokes.

Filmen handler om en gruppe dansere i sørlige California som konkurrerer i *street dance*.

Medvirkende er bl.a. R&B-gruppen B2K og Marques Houston.

Filmen hadde offisiell premiere i USA 30. januar 2004. I Norge ble den lansert direkte på DVD 1. desember samme år.

## Handlingsreferat
I Los Angeles, California, leder Elgin og David en danse-gruppe i som drives med dans ved et stort lager som eies av Mr. Rad, hvor de vinner over et annet danse-mannskap ledet av Vick. David og Elgins mannskap vinner konkurransen, og Vicks mannskap er skuffet. For å tjene penger til dansingen arbeider David og Elgin for en narkotika-selger ved navn Emerald. De blir utfordret av Wade, en rik gutt fra Orange County, for 5 000 dollar. Etter å ha vunnet nok en danse-konkurranse, forsøker ​​Wade og hans beste venn Max å tvinge Elgin til å sette opp en ny konkurranse. Elgin låner penger fra bestemoren sin til denne utfordringen. Men Mr. Rad kunngjør at det ikke kommer til å bli noen nye konkurranser. David og Elgin innser at motstanderen deres har stjålet danse-settet deres, etter at medlemmet deres Sonny forrådte dem for å bli med på Wades lag.

I mellomtiden blir David og Liyah, Elgins søster, forelsket. Når de spiller basketball sammen, får Elgin en telefon fra Emerald om en ny levering av narkotika. Elgin forsøker å kontakte David, men Liyah slår av Davids telefon og Elgin må gjennomføre jobben på egen hånd. Men Elgin blir tatt i bakhold av lokale kjeltringer som tar Emeralds penger. Elgin blir skadd i konflikten, og havner på sykehus. Han får også problemer på grunn av pengene som Emerald krever, og han er rasende på David fordi han ikke å dukket opp i tide.

Vennene deler seg opp, og grunnlegger deres egne danse-mannskaper. Men ingen av disse blir like gode som de var sammen. Rico forteller David og Elgin om «Big Bounce» en ny danse-konkurranse på 50 000 dollar som angivelig skal være  sponset av TV-kanalen MTV. Elgin ser på dette som en måte for å betale tilbake Emerald, og bestemoren sin. Men Emerald gir Elgin bare et par uker til å betale ham tilbake alle pengene han skylder.

## Medvirkende
* Marques Houston – Elgin
* Omari Grandberry – David
* Jarell Houston – Rico
* De'Mario Thornton – Vick
* Dreux Pierre Frederic – Rashann
* Jennifer Freeman – Liyah
* Meagan Good – Beautifull
* Steve Harvey – Mr. Rad
* Christopher Jones – Wade
* Robert Hoffman – Max
* Malcolm David Kelley – Lil' Saint
* Wade Robson – seg selv
* Lil' Kim – seg selv
* Alani Vasquez – seg selv
* Michael Taliferro – Emerald

## Referanser


## Eksterne lenker
*
Andungen og jeg (torsdag)

***Andungen og jeg (torsdag)*** er en bok fra 2008 av den norske forfatteren og illustratøren Emilie Christensen; det var hennes andre bok etter debutboken *[[Andungen og jeg (jul)]]* (2007)

Illustrasjonene i boken er Christensens egne, og omslag er laget av designer/illustratør Benn Bolt.

## Oversettelser til andre språk
Begge bøkene ble oversatt til fransk. *Andungen og jeg (torsdag)* ble utgitt på det franske forlaget Éditions Être 14. november 2008 under tittelen *Le petit canard et moi (jeudi)*.

I november 2009 ble ''Andungen og jeg (jul)'' og ''Andungen og jeg (torsdag)'' utgitt i Storbritannia på forlaget Winged Chariot Press under samletittelen *The Duckling Chronicles*, oversatt til engelsk av Nadia Christensen.

## Referanser


## Eksterne lenker
* Forfatterens hjemmeside
* Gyldendal Norsk Forlag
* Éditions Être
Typhlosaurus

* *Typhlosaurus aurantiacus*
* *Typhlosaurus braini*
* *Typhlosaurus caecus*
* *Typhlosaurus cregoi*
* *Typhlosaurus gariepensis*
* *Typhlosaurus lineatus*
* *Typhlosaurus lomiae*
* *Typhlosaurus meyeri*
* *Typhlosaurus vermis* 

***Typhlosaurus*** er en slekt av skinker med ni arter i sørlige deler av Afrika. De har et gravende levevis, mangler helt bein, og har bare rester av øyne.

## Eksterne lenker
* 
* S.R. Daniels et al. (2006) Taxonomic subdivisions within the fossorial skink subfamily Acontinae (Squamata: Scincidae) reconsidered: a multilocus perspective *Zoologica Scripta* 35, pp.&nbsp;353&ndash;362, Det Norske Videnskaps-Akademi 
* The genus ''Typhlosaurus'' in Namibia
* CalPhotos: ''Typhlosaurus vermis''
Primera División 1934–1935

**Primera División 1934-1935** var den syvende sesongen av den spanske toppdivisjonen i fotball. Betis Balompié ble seriemester for første gang, mens Isidro Lángara fra Oviedo CF ble seriens toppscorer for andre sesong på rad med sine 26 mål.
		
## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Toppscorere

## Eksterne lenker
* Tabell og resultater på Base de Datos Histórica de Fútbol
Primera División 1940–1941

**[[Primera División]]**  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen. Denne sesongen var det 2 kamper med ekstremt mange mål: Valencia vant 11-1 over Barcelona, mens Sevilla vant 10-3 over Valencia.	
## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Eksterne lenker
* Tabell og resultater på Base de Datos Histórica de Fútbol
Primera División 1930–1931

**Primera División 1930-1931** var den tredje sesongen av den spanske toppdivisjonen i fotball. Athletic Bilbao ble seriemester for andre gang, mens Agustín Sauto Arana fra Athletic Bilbao ble seriens toppscorer med 27 mål.
	
## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Toppscorere

## Eksterne lenker
* Tabell og resultater Base de Datos Histórica de Fútbol
V film

**V Film Premiere** (tidligere *TV1000* og *Viasat Film Premiere*) er en betal-TV-kanal som er eid av Viasat og som sender spillefilmer. Kanalen ble startet i 1989, under navnet TV1000. I 2012 endret den navn til *Viasat Film*, i 2016 til *Viasat Film Premiere* og i 2020 til *V Film Premiere.* Kanalen består per 2023 av fem kanaler, og ved siden av hovedkanalen (hvor filmpremierene sendes) er disse V Film Family (en miks av tegnefilmer, komedier og romantikk), V Film Action (her sendes action, thrillere og krim), V Film Hits og V Series.

Kanalene blir distribuert i Viasats Filmpakke. Tidligere var kanalene kun distribuert i den dyreste kanalpakken, Viasat Gull.

## Utbredelse
Kanalen ble først lansert i Sverige, og senere videre til Danmark, Norge og Finland. I begynnelsen av 2004 ble den lansert i Litauen, Latvia, Estland, Russland, Ukraina, Kasakhstan, Moldova og Belarus.

## Historie og kanalutvalg
Kanalen ble etablert i 1989 under navnet *TV1000* som en slags søsterkanal til skandinaviske TV3.

Søsterkanalen FilmMax dukket opp i 1992. FilmMax ble erstattet med TV1000 Cinema i 1995. TV1000 Cinema ble nedlagt i 2004 og erstattet av fire sjangerkanaler, som ved siden av hovedkanalen besto av: TV1000 Nordic, TV1000 Action, TV1000 Family og TV1000 Classic.

Viasat Nordic ble nedlagt i 2014 grunnet lave seertall og erstattet av Viasat Comedy.

Viasat Drama og Viasat Classic ble nedlagt i 2015, og erstattet med Viasat Film Hits og Viasat Series.

I 2017 ble Viasat Film Comedy slått sammen med Viasat Film Family.

## Referanser


## Eksterne lenker
* 
* V film
Primera División 1929

**Primera División 1929** var den første sesongen av den spanske toppdivisjonen i fotball. Serien ble opprettet i sesongen 1929-30, og det spanske fotballforbundet stod for organiseringen av ligaen. FC Barcelona ble første seriemester, mens Paco Bienzobas fra Real Sociedad ble første toppscorer med 14 mål.
	
## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Toppscorere

## Eksterne lenker
* Tabell og resultater Base de Datos Histórica de Fútbol
Vemund Solheim Ådland

**Vemund Solheim Ådland** (født 16. mars 1974 i Oslo) er en norsk forfatter, bosatt i Bergen. 

Han gikk på Forfatterstudiet i Bø i 1991 og på Skrivekunstakademiet i Hordaland i 1994/1995. Han har også studert grafikk ved Kunsthøgskolen i Bergen.

## Bibliografi
* *Sep pran ek*, dikt, Biblioteket Gasspedal, 2003.
* *Profylaktisk skjønnhet*, dikt, Cappelen, 2004.
* *Ete*, dikt, Cappelen, 2005.
* *Repetisjon og åpenbaring*, dikt, Damm, 2007.
* *Try Gin*, Audiatur Print, 2010.
* *Grovt øye*, dikt, Kolon, 2013.
**Årsol*, dikt, Kolon, 2019.

## Priser
* Bjørnsonstipendet 2008
* Bokhandlerforeningens forfatterstipend 2014

## Eksterne lenker
* Vemund Solheim Ådland i Kolon Forlag
*Vemund Solheim Ådland i Audiatur bokhandel
* Vemund Solheim Ådland i Cappelen Damm
*Digitaliserte bøker av Vemund Solheim Ådland i Nasjonalbiblioteket
*Artikler om Vemund Solheim Ådland i Norart
Andalusitt

**Andalusitt**, aluminiumsilikatmineral med den kjemiske sammensetningen Al2SiO5. Andalusitt forekommer i flere ulika farger (blant annet brun, grønn, rosa, lilla og rød); hardhet 6½&ndash;7½; spaltning 3;  brytningsindeks 1,641&ndash;1,648; relativ densitet 3,13&ndash;3,17; pleokroisme rød-grønn; strek hvit; ortorombisk krystallsystem.

Andalusitt forekommer rikelig i metamorfe bergarter som dannes under relativt høyt trykk og eller høy temperatur. Mineralet kyanitt og sillimanitt har samme kjemiske sammensetning som andalusitt, men en annen krystallstruktur. Disse tre mineraler dannes under ulike trykk- og temperaturforhold og forekommer derfor sjelden sammen. Andalusitt med korsformede inneslutninger av kull eller leire kalles chiastolitt.

Transparent andalusitt kan dannes i pegmatitter og regnes som edelsten. De forekommer blant annet i Brasil og på Sri Lanka.

Andalusitt har fått navn etter Andalucía der den først innrapportertes i 1789. Andalusitt anvendes blant annet til porselen.

## Se også
* Fibrolitt
* Liste over mineraler
## Eksterne lenker
*
Wilhelm Friedrich Ernst Bach

**Wilhelm Friedrich Ernst Bach** (1759–1845) var en tysk komponist i musikerfamilien Bach og  den eneste av Johann Sebastian Bachs barnebarn som oppnådde berømmelse som komponist.

## Liv og virke
Wilhelm Friedrich fikk den første musikkundervisningen av sin far, Johann Christoph Friedrich Bach. Fra 1778 av underviste onkelen Johann Christian Bach i London ham og snart opparbeidet han seg et ry som solist og klaverlærer i byen. Etter onkelens død i 1782, reiste Wilhelm til Paris og Nederland og ble i 1787 *Musikdirektor* i Minden. 

Til kong Fredrik Vilhelm III av Preussens besøk i byen i 1788 skrev Wilhelm Friedrich Bach kantaten *Westphalens Freude*. Verket gjorde et slikt inntrykk på kongen at han utnevnte Bach til kapellmester  og cembalist i hoffet til dronning . Hun døde i 1805, og Bach fikk samme stilling hos dronning Louise av Mecklenburg-Strelitz og var i tillegg musikklærer for den prøyssiske prinsen.

Etter at dronning Luise døde i 1811, trakk Bach seg fra alle sine embeter. Prins Heinrich, bror av kong Fredrik Vilhelm III av Preussen, bevilget ham en livslang pensjon på 300 *Reichstaler*.

Da det gamle Bach-minnesmerket i Leipzig ble avduket 23. april 1843, var WFE Bach til stede som  Johann Sebastian Bachs siste mannlige etterkommer. Under denne tilstelningen ble han kjent med Robert Schumann og Felix Mendelssohn Bartholdy. 

Om møtet skrev Schumann i sitt tidsskrift *[[Neue Zeitschrift für Musik]]*:
*«I tillegg til [J.S.] Bach feiret man den eneste av hans barnebarn som er i live, en fremdeles sprek 84-åring med snøhvitt hår og uttrykksfulle trekk, som var kommet fra Berlin sammen med hustru og to døtre. Ingen kjente til ham på forhånd, selv ikke Mendelssohn, som hadde bodd lenge i Berlin og befattet seg så mye med J.S. Bach.»*

Wilhelm Friedrich Ernst Bach er gravlagt på *II. Sophien-Friedhof* i Berlin-Mitte.

## Musikk
Av WFE Bach er det bevart klavermusikk, blant annet tre klaverkonserter, én konsert for to klaver og annet. Dessuten to symfonier, to orkestersuiter, én divertimento, én sekstett, én triosonate for to fløyter og cello, lieder og kantater. *Dreyblatt* i F-dur er et spesielt seks-hendig stykke der ytterstemmene spilles av en utøver som sitter i midten, flankert av to kvinnelige ledsagere som spiller midt på klaviaturet.

Bachs komposisjoner er relativt konvensjonelle og stilen gjennomgående overflatisk.

## Referanser


## Kilder
*   (artikkelen omhandler faren; sønnen nevnes.)
*https://www.bach-cantatas.com/Lib/Bach-Wilhelm-Friedrich-Ernst[84.htm Wilhelm Friedrich Ernst Bach [84] (Composer)], bach-cantatas.com

## Eksterne lenker
* 
* 
*
Anestetikum

**Anestetikum** (plur. **anestetika**), preparat som opphever bl.a. smertefornemmelser. Anvendes av sykehus, sykehjemsenheter, tannleger etc.

Man skiller mellom *lokalanestetika*, hvilket ikke påvirker pasientens bevissthet, og *[[narkose]]*, gjennom hvilket søvn inntrer.

Leverpåvirkning, ikterus og levernekrose med dødelig utgang har rapportert etter narkose med halogenere anestetika.

Sevofluran og Isofluran er de to idag vanligste narkosemidlene for mennesker.

## Narkosemiddel
* Inhalere
** Sevofluran Baxter (Sevofluran)
** Fluothane
** Foren (Isofluran)
** Isofluran Baxter (Isofluran)
** Supran (Desfluran)
* Intravenøs
** Pentothal (Tiopental)

## Lokalanestetika
* Lidokain (Xylocain, Lidocain)
* Bupivakain (Marcain)
* Mepivakain
* Ropivakain (Naropin, Ropivacain)

## Se også
* Anestesi

## Eksterne lenker
* Läkemedelsverket
* FASS - Sevofluran
* FASS sök:Anestetika
Ildskink

**Ildskink** er en afrikansk skink med uvanlig sterke farger. Det er vanlig å holde arten i terrarier.

Det vitenskapelige navnet er omstridt, og ildskinken er blitt kalt både *Mochlus fernandi*, *Riopa fernandi* og *Lygosoma fernandi*. En studie fra 2009 viser at arten utgjør et artskompleks. De tre artene i komplekset plasseres i slekten *Lepidothyris*.

## Referanser

## Eksterne lenker
*
Nora Roberts

**Nora Roberts** (født som **Eleanor Marie Robertson** 10. oktober 1950 i Maryland, USA) er en bestselgende amerikansk forfatter som har skrevet mer enn 150 romaner.

## Privatliv
Hun ble født som den eneste datteren, og var yngst av fem barn. Hun har irske forfedre. Første gangen hun giftet seg var i 1968 med *Ronald Aufem-Brink*. Dette ekteskapet skjedde mot hennes foreldres ønsker. De fikk to sønner som de kalte Dan og Jason. Ekteskapet endte med en skilsmisse. Hun giftet seg for andre gang med *Bruce Wilder* i juli 1985. De er fremdeles gift.

## Referanser

## Eksterne lenker
* 
* 
*
Utvikfjellet

**Utvikfjellet** (også skrevet *Utvikefjellet*) er en fjellovergang på grensen mellom Gloppen kommune og Stryn kommune i Sogn og Fjordane.

På fjellet ligger Breimsbygda Skisenter. Senteret har to skitrekk for alpin med flere nedfartstraseer og to barneskitrekk. I tillegg er området tilrettelagt med lysløype og et omfattende løypenett for langrenn, og er arena for Rypeskarrennet. 

Fjellet krysses av fylkesvei 60 med 630 meter som veiens høyeste punkt.

## Referanser




## Eksterne lenker
* naturogferie.no om Utvikfjellet
* Statens vegvesen sitt webkamera på Utvikfjellet
Larrousse

**Larrousse Formula One** var en Formel 1-konstruktør stiftet i 1987 av Didier Calmels og tidligere racerfører Gérart Larrousse, opprinnelig under navnet *Larrousse & Calmels*. Teamet var basert i Antony, en forstad sør for Paris. Navnet ble av juridiske grunner endret til *Larrousse Formula One* da Calmels forlot teamet. Larrousse ble nedlagt i april 1995.
Jean-Baptiste Coursaud

**Jean-Baptiste Coursaud** (født 1969) er en fransk oversetter og formidler av internasjonal litteratur til franske forlag. Hans spesialfelt er barnebøker og skandinavisk litteratur. Han har oversatt et betydelig antall norske bøker til fransk, både for barn og voksne, og omtales som franske forleggeres viktigste kilde til informasjon om norsk litteratur. Blant norske forfattere han har oversatt til fransk er Johan Harstad, Lars Saabye Christensen og Erlend Loe.

Coursaud behersker mange språk, og kom etter sigende i kontakt med skandinaviske språk som utvekslingsstudent i Danmark.

Coursaud ble i 2008 utnevnt til ridder av 1. klasse av Den Kongelige Norske Fortjenstorden for sin innsats som oversetter av norsk litteratur til fransk. Han mottok også NBU-prisen samme år, sammen med tyske Gabriele Haefs.

## Referanser
Krigskorset og St. Olavsmedaljen med ekegren

***Krigskorset og St. Olavsmedaljen med ekegren*** er en bok redigert av Erik Gjems-Onstad og utgitt med støtte fra Forsvarsdepartementet.

Boken omhandler de militære medaljene Krigskorset og St. Olavsmedaljen med ekegren. Krigskorset ble innstiftet i 1941 og er Norges høyeste utmerkelse. Det ble bestemt i 1943 at St. Olavsmedaljen skulle utstyres med ekegren når den ble utdelt for tapperhet og mot i krig.

I boken beskrives hvordan og hvorfor utmerkelsene ble opprettet, de offisielle innstillingene til statsråd med begrunnelsen for den enkelte tildeling og ofte også omfattende detaljerte redegjørelser for de krigshandlinger der mottagerne utmerket seg.

Forfatteren har selv mottatt begge for sin deltakelse under andre verdenskrig.
__NOTOC__
## Innholdsfortegnelse
*Forord (av redaktøren)
*Resolusjoner og statutter
*Mottagere av Krigskorset
*Innstillinger
*St. Olavsmedaljen
*Alfabetisk register over innehavere av Krigskorset

## Se også
*Liste over norske krigsmedaljer 1940–1945

## Referanser


## Eksterne lenker
* ''Krigskorset og St. Olavsmedaljen med ekegren'', i elektronisk format fra Nasjonalbiblioteket
Det gamle rådhuset

**Det gamle rådhuset** ligger på Rådstuplass 1 i Bergen. Huset ble opprinnelig bygget som privatbolig for lensherre Christoffer Valkendorf i 1558. Materialene som ble benyttet stammet for en stor del fra Allehelgenskirken som lå i strøket. Sammen med Muren, som ble bygget som privatbolig for Erik Rosenkrantz, er det gamle rådhuset det viktigste private renessansebygget i Bergen i dag.

## Rådstuen
Bygningen ble fra 1561 gradvis tatt i bruk som møtested for magistraten og bygget ble skjenket til byen i 1568. Rådstuen huset byens administrasjon, rådstuesal, rettssal og arrest. Rådstueretten i rådhuset ble første gang satt 2. mars 1568. Et tilbygg ble reist på nordsiden av rådhuset i 1662. Dette ble brukt som tinghus og inneholdt rettslokale og kontor for byfogden. Senere ble tinghusets lokaler brukt som vaktstue og politikammer.

## Arresten
Flere av dem som ble satt i arrest i rådstuen har vært anklaget for hekseri og trolldom og utsatt for tortur før de enten ble brent eller halshugget på Rådstuplass. Fra 1676 ble to celler i arresten tatt i brukt som dårekiste. Cellene fungerte som dårekiste fram til 1762, da et dollhus ble etablert i tilknytning til *Bergens Civile Sygehus* på Engen. Arresten i rådhuskjelleren var i bruk fram Bergen kretsfengsel sto ferdig til 1867.

## Branner, ombygninger og fredning

Bygningen ble brannskadet i 1588, 1623, 1640 og 1702. Etter den siste brannen sto bare murene og den hvelvede kjellerarresten igjen. Sitt nåværende preg fikk bygningen etter ombygning i 1885. Bygget ble ominnredet og restaurert i 1901 og 1985.

Siden 1837 har huset blitt brukt av byens formannskap og bystyre. Bergen bystyre har fortsatt sine møter i den restaurerte bystyresalen.

Det gamle rådhus ble fredet av Riksantikvaren i 1927.

## Andre bygninger i Rådhuskvartalet i Bergen
* Det gamle tinghuset
* Bergen kretsfengsel
* Magistratbygningen
* Hagerupgården
* Gamle Bergen hovedbrannstasjon

## Se også
* Bergens gamle rådstue
* Bergen rådhus

## Litteratur
*Indahl, Trond, og Torvanger, Åse Moe; *Hus i Bergen*, Bergen 2005 

## Eksterne lenker
* 
* Bergen byleksikon på nett, om Det gamle rådhuset
* Om fengselskjelleren 
* Christopher John Harris: Tinghus i Bergen 1276-1933
*